Sak 5b – Årsmøte 2019 Flå IL
Forslag fra styret om fastsetting av medlemskontingent i Flå Idrettslag
Medlemskontingent i Flå IL har de siste årene hatt følgende inndeling:
         Enkeltmedlemskap kr 200,- pr år
         Støttemedlemskap kr 150,- pr år
         Familiemoderasjon kr 400,- pr familie pr år
Bakgrunnen for støttemedlemskapet har blant annet vært at støttemedlemmer ikke skulle kunne spørres om å ta på verv, og ikke trengte å delta på dugnader.
Det er spesielt i forhold til verv i valgkomiteen at det har vært misnøye med tidligere praksis, hvor medlemmer har blitt valgt inn i valgkomiteen uten å bli forespurt først. I de senere år har rutiner og praksis i idrettslaget endret seg. Ingen skal velges inn i verv uten å bli spurt på forhånd, og med alle muligheter for å takke nei.
[bookmark: _GoBack]Når det gjelder deltakelse på dugnader, er dette nå stort sett knyttet til egen aktivitet, eller egne barns aktivitet. Deltar medlemmer eller deres familiemedlemmer i lagidrett, må de regne med å måtte delta på noen inntektsgivende dugnader for laget. Ut over dette er alle dugnader i idrettslaget frivillige, uavhengig av type medlemskap.
Med dette som bakgrunn, foreslår Hovedstyret å fjerne kategorien «støttemedlemskap», og forenkle medlemskategoriene til følgende:
         Enkeltmedlemskap kr 200,- pr år
         Familiemoderasjon kr 400,- pr år
Familiemoderasjon gjelder for barn opp til og med det året de fyller 18 år, og deres foresatte.
Fra det året medlemmet fyller 19 år, må det betales enkeltmedlemskap.
For de medlemmer som pr i dag er registrert som støttemedlemmer, får de beholde dette medlemskapet til kr 150,- pr år.
Forslaget gjelder fra og med året 2019, og vedtas for 2 år (2019 og 2020).
